paragraph_text: Sinclair ZX 81 ime je za kućno računalo koje je razvila engleska tvrtka Sinclair Research i koje je pojavilo na tržištu Ujedinjenog Kraljevstva 1981. Pojavio se kao nasljednik prijašnjeg modela ZX 80. Bilo je to prvo računalo čija je cijena uopće bila ispod 100 USD. Arhitektura ZX 81 bila je slična prijašnjem modelu: mikroprocesor NEC klon Ziloga Z80, 1Kb RAM, 8Kb ROM, ugrađeni Sinclair BASIC. Sinclair Research je projektirao osnovnu ploču tako da je na matičnoj ploči bilo samo 4 integrirana kruga: mikroprocesor, jedan integrirani krug za RAM, jedan za ROM, i posebno naručeni integrirani krug Ferranti ULA (sada se ovakvi integrirani krugovi zovu ASIC).